nvidia/miracl-vision huggingface dataset:
Seduce Me

"Seduce Me" ni jina la wimbo wa msanii wa muziki wa kizazi kipya kutoka nchini Tanzania - Ali Kiba. Wimbo umetayarishwa na Man Walter kupitia studio za Combination Sound za jijini Dar es Salaam. Ukiwa kama sehemu ya usambazaji na kampuni ya "Sony Music Entertainment Africa" ya tawi la Afrika Kusini. Huu ni wimbo wa kwanza wa Ali Kiba kupata watazamaji milioni moja katika Youtube ndani ya masaa 38 tu tangu kutolewa kwake.  Wimbo huu umezua maneno mengi hasa baada ya kutoka tu, Diamond Platnumz akaweka bandiko katika ukurasa wake wa Instagram la mtu mmoja anacheka bila maoni yoyote katika bandiko hilo. Usiku wake, Diamond akatoa wimbo wake mpya akiwa na vijana wake wa Wasafi Records - Zilipendwa. Kumekuwa na malumbano ya hapa na pale kwa kufuatia visa vilivyokuwa vikiendelea hivi karibuni kwa kitendo cha Diamond kumuimba Ali Kiba kwa kejeli katika wimbo aliourudia wa Fid Q Fresh na hatimaye Kiba nae kujibu kwa kejeli na haijapita siku nyingi Kiba akatoa wimbo huu kwa kuonesha majigambo yake ya ufalme wa Bongo Flava. Kumekuwa na dhana nyingi zinazotolewa na wadau mbalimbali wa muziki huenda majigambo na tambo zilizotolewa hivi karibu ndizo hasa zilizopelekea kusukuma wimbo wa "Seduce Me" kufikia kiwango cha watazamaji milioni moja ndani ya masaa 24. Wengine wanahisi huenda kitendo cha Diamond kuposti picha ya jamaa anacheka, ndiyo hasa iliyopelekea wengi kutaka kuuona wimbo uliotoka wa Ali Kiba hadi Diamond aukosoe au kuweka kicheko kile. Wimbo umependwa na wasanii mbalimbali ndani na nje ya Tanzania. Professor Jay aliweka bandiko la kumsifu Ali Kiba katika ukurasa wake wa Instagram - akionesha hisia zake kwa wimbo huo. Vilevile mwimbaji wa nyimbo za Injili kutoka nchini Tanzania mwenye makazi yake kwa sasa nchini Kenya Bi
Uandishi wa insha

Uandishi wa insha ni utunzi wa mfuatano wa tungo zenye mtiririko unaoelezea kuhusu mada fulani. Pengine unaagizwa shuleni ili kumzoesha mwanafunzi kujieleza kwa maandishi. Kuna aina mbili za insha, nazo ni: Kimuundo insha imegawanyika katika sehemu kuu nne: Sehemu hii hufuata baada ya kichwa cha insha na pia hueleza kwa ufupi juu ya jambo linalojulikana. Hii ni sehemu kuu kabisa: sehemu hii hufuata baada ya utangulizi. Pia hii ndiyo sehemu ambayo mwandishi huelezea kwa undani zaidi kuhusu jambo analoliandika; kila jambo analolizungumzia katika sehemu hii lazima liwe katika aya. Kila hoja ya mada uliyopewa inatakiwa kukaa na kuelezewa kwenye aya yake yenyewe. Ni sehemu ya mwisho ya insha: mwandishi hutumia msisitizo majumuisho ya ufupisho wa yote aliyoyaandika. Pia mwisho wa insha huanza katika aya.
Dhima ya fasihi katika maisha

Fasihi (kutoka neno la Kiarabu فصاحة, fasaha kwa maana ya ulimbi au "literacy" kwa Kiingereza) ni utanzu (tawi) wa sanaa ambao hutumia lugha ya mazungumzo au maandishi ili kufikisha (kuwasilisha) ujumbe kwa hadhira husika. Ni ufundi wa kuwasilisha mawazo au ujumbe ulio katika fikra za binadamu.Fasihi ni sanaa inayotumia lugha kwa ubunifu kuwasilisha masuala kuhusu maisha ya binadamu na mazingira Vipengele vinavyounda fani ya fasihi ni kama ifuatavyo: fani ni umbo la nje la kazi ya fasihi; maudhui ni umbo lake la ndani. Katika kazi yoyote ya fasihi ni lazima pawepo na ustadi wenye kuleta mvuto fulani kwa hadhira (wasikilizaji au wasomaji) husika. Ustadi (ufundi) huo unaovutia hadhira huitwa fani, ambayo hujumuisha mambo kama vile: Pamoja na fani, kazi yoyote ya fasihi huwa na ujumbe na malengo mbalimbali ambayo hukusudiwa yaifikie jamii husika. Yale yote ambayo msanii wa kazi ya fasihi anakusudia yaifikie jamii husika huitwa maudhui. Maudhui ya kazi ya fasihi hujumuisha: Fasihi hufanya kazi mbalimbali katika maisha: Fasihi ndiyo aina pekee ya sanaa inayotumia lugha kujitambulisha au kujitofautisha na aina nyingine za sanaa. Kuna aina kuu mbili za fasihi nazo ni: Fasihi hizi zina dhima sawa katika jamii ingawa ni tofauti. Utofauti kati ya fasihi simulizi na fasihi andishi hujitokeza katika uwasilishwa wake katika jamii husika. Fasihi simulizi ni aina ya fasihi ambayo hutumia mazungumzo ya mdomo ili kufikisha ujumbe kwa hadhira. Aina hii ya fasihi ndiyo iliyokuwapo tangu zamani kabisa mwanadamu alipoanza kuishi yaani ilianza pale mwanadamu alipochangamana na wenzake katika kufanya mambo mbalimbali mfano,shughuli za biashara,kilimo,na nyinginezo. kuna tanzu nne za fasihi simulizi
Aje

"Aje" ni jina la wimbo uliotoka 2016 wa msanii wa muziki wa kizazi kipya kutoka nchini Tanzania - Ali Kiba. Wimbo umetayarishwa na Abby Daddy ukiwa wimbo wa pili kufanya pamoja nae baada ya ule wa Chekecha Cheketua. Awali walifanya nyimbo kadhaa lakini hazikufuzu kuingia katika orodha ya nyimbo rasmi za Kiba. Aje ni wimbo wa kwanza wa Ali Kiba kusambazwa na Sony Music Entertainment kwa ushirikiano na lebo mwenza ya Kiba Rockstar4000 ambayo Kiba ana hisa. Aje ni mchanganyiko wa Afro-pop na Bongo Flava iliyo na hisia kali kwa msikilizaji. Kiba ameonesha ufundi wa hali ya juu si tu katika sauti, bali pia katika utengenezwaji wa video yake. Video imeongozwa na Meji Alabi kutoka nchini Nigeria - na ndiye huyuhuyu aliyeongoza video ya Chekecha Cheketua. Mnamo tarehe 16 Februari, 2017, Kiba akatoa remix ya Aje iliyomshirikisha rapa wa Kinigeria M.I. Video imeongozwa na Meji Alabi lakini kwa bahati mbaya M.I. hajaonekana kwenye video
Fumbo

Fumbo (kutoka kitenzi "kufumba"; kwa Kiingereza "mystery", kutoka neno la Kigiriki μυστήριον, myusterion, ambalo mzizi wake ni μύω, myuo, "nanyamaza") ni jambo ambalo linanyamazisha watu kwa jinsi linavyozidi uwezo wa akili yao kuelewa. Mbele ya fumbo, kila mmoja anaweza kulikubali kwa imani au kulikataa. Hoja haziwezi kutosha kumfanya aamue la kwanza au la pili. Hata hivyo, baada ya kuamini, pengine mtu anaweza kutumia akili na hoja ili kujaribu kuelewa na kueleza kwa kiasi fulani fumbo lenyewe, mradi kwanza amelikubali kama limefunuliwa na Mungu. Ufafanuzi huo unategemea hasa maandiko matakatifu ya dini husika, kwa mfano Biblia kwa Wakristo.
Mwana (wimbo)

"Mwana" ni jina la wimbo uliotoka Disemba 18 2014 wa msanii wa muziki wa kizazi kipya kutoka nchini Tanzania - Ali Kiba. Wimbo umetayarishwa na Man Walter ukiwa wimbo wa kwanza kutoka tangu kusimama kutoa kazi za kujitegemea miaka mitatu iliyopita. Vilevile huhesabiwa kama wimbo wa kwanza kutolewa akiwa na ushirikiano na lebo ya Rockstar4000 na Rockstar Publishing - ambayo Kiba ana hisa. Video ya wimbo huu iliongozwa na Godfather Production kutoka Afrika Kusini. Hii ni video ya kwanza ya Kiba kupiga nchi za nje na ya kwanza kwa gharama kubwa tangu kurudi kwake katika muziki. Kulingana na mtayarishaji wa wimbo huu Man Walter, anasema wimbo huu ulikaa studio bila kutolewa miaka minne. Hadi hapo aliporudi tena na kuanza kuchagua baadhi ya nyimbo kwa ajili ya ujio mpya. Msanii mwingine ni Mr. blue wimbo wake wa Nipende Kama Nilivyo umekaa miaka mitano, alisema Man Walter.
Chekecha Cheketua

"Chekecha Cheketua" ni jina la wimbo uliotoka 29 Juni 2015 wa msanii wa muziki wa kizazi kipya kutoka nchini Tanzania - Ali Kiba. Wimbo umetayarishwa na Abby Daddy ukiwa wimbo wa pili kutolewa tangu kusimama kutoa kazi za kujitegemea miaka mitatu iliyopita. Video ya wimbo huu imeongozwa na Meji Alabi ambaye Kiba anamsifia kwa kusema anamuelewa sana kupita maelezo. Huu ulikuwa wimbo wa kwanza kufanya kazi na Meji ukafuatiwa na Aje kisha Aje Remix. Vilevile ni video ya pili kufanyiwa nchini Afrika Kusini. Hadi wimbo huu kutoka, Kiba bado ameweza kushikilia misingi ya Bongo Flava bila kutia vionjo vya nyimbo au uigizaji wa nyimbo za Afrika Magharibi. Wakati sehemu kubwa ya wasanii wa Tanzania wamekuwa wakiangukia mikononi mwa muundo wa muziki wa Nigeria na Ghana.
Kokoro

"Kokoro" ni jina la wimbo uliotoka 22 Novemba, 2016 wa msanii wa muziki wa kizazi kipya kutoka nchini Tanzania - Rich Mavoko akishirikiana na Diamond Platnumz. Huu ndio wimbo wa kwanza kushirikiana na Diamond tangu kujiunga na WCB na wa pili kutolewa baada ya wa kwanza Ibaki Story iliyotoka mwezi Juni, 2016. Wimbo umetayarishwa na watayarishaji wawili tofauti. Awali ulifanywa nusu na Abby Daddy ukaja kumaliziwa na Laizer katika studio za Wasafi Records. Wimbo huu ndio ulioleta mtafaruku baina ya Ali Kiba na mtayarishaji wake Abby Daddy. Kulingana na Abby, Kiba ilionekana kutaka kumdhibiti Abby asitengeneze nyimbo na mtu mwingine yeyote isipokuwa yeye au iwe mwingine lakini si WCB. Kitendo hiki kilimuumiza sana Abby na kutoa ya moyoni.
Nini Chanzo

Nini Chanzo ni jina la kutaja albamu ya kwanza ya msanii wa muziki wa hip hop kutoka nchini Tanzania, Juma Nature. Albamu ilitolewa mwaka wa 2001 ikiwa imetayarishwa chini ya P. Funk Majani lakabu Kinyewele Kimoja. Albamu ilisambazwa na Wananchi Stores ya Dar es Salaam. Hii ni albamu ya kwanza ya Nature tangu aingie katika tasnia ya muziki, na ndiyo mwanzo wa albamu bora za baadaye. Albamu imeshirikisha wasanii kibao ikiwa ni pamoja na T.I.D katika Hili Game kaimba kiitikio, A.Y. katika "Tumepigika", Mr. Paul katika Kighettoghetto, KR Mullah katika "Wimbi la Njaa Remix 2001 (upo katika albamu tu), Mack D. katika "Haya We" na wengine kibao
Jinsi Kijana

kutoka katika albamu ya Nini Chanzo "Jinsi Kijana" ni jina la wimbo kwenye tepu ya kwanza ya albamu ya Nini Chanzo kutoka kwa msanii wa muziki wa hip hop kutoka nchini Tanzania, Juma Nature. Wimbo umetayarishwa na P. Funk ndani ya Bongo Records. Wimbo huu ndio uliomtambulisha Nature kurudi kwake baada ya kupiga kimya kwa muda mrefu karibia mwaka kasoro kidogo. Kipindi hiki Nature alikuwa anaongoza kwa kushirikishwa katika nyimbo za watu. Hasa miaka ya 2000 mwanzoni hadi mwishoni. Lakini muda akawa hajasikika, pindi aliposikika kikatoka kibao hiki. Kigezo:Juma Nature
Hili Game

kutoka katika albamu ya Nini Chanzo "Hili Game" ni jina la wimbo wa mwisho kutolewa kwenye tepu ya kwanza ya albamu ya Nini Chanzo kutoka kwa msanii wa muziki wa hip hop kutoka nchini Tanzania, Juma Nature. Wimbo umetayarishwa na P. Funk ndani ya Bongo Records. Wimbo huu huhesabiwa kama alama ya Nature. Hadi sasa kama anafanya tamasha bila kuimba Hili Game basi hilo tamasha halijafana. Wimbo umemshirikisha TID wakati huo anaanza gemu. Si wengi wanajua kama kiitikio kiliimbwa na TID. Kigezo:Juma Nature
Lugha fasaha

Lugha fasaha (kutoka maneno ya Kiarabu) ni lugha inayozingatia kanuni za matamshi, muundo na mantiki katika lugha hiyo.
Ibaki Story

"Ibaki Story" ni jina la wimbo uliotoka 2 Juni, 2016 wa msanii wa muziki wa kizazi kipya kutoka nchini Tanzania - Rich Mavoko. Huu ndio wimbo wa kwanza kutolewa tangu kujiunga rasmi na WCB. Wimbo umetayarishwa na watayarishaji wawili tofauti. Awali ulifanywa nusu na Tudd Thomas ukaja kumaliziwa na Laizer Classic katika studio za Wasafi Records. Video yake iliongozwa na Niki kutoka Afrika Kusini. Ndiye aliyeongoza Kokoro, Bado, Watora Mari, Salome, Unaionaje.
Michael Schumacher

Michael Schumacher (amezaliwa Hürth-Hermülheim, Ujerumani, 3 Januari 1969) alikuwa dereva wa Formula 1 kutoka Kerpena katika Porajnju. Ndiye dereva wa wakati wote aliyepata mafanikio zaidi katika Formula 1.
Mzee wa Busara

Mzee wa Busara, ni jina la tepu ya albamu ya kwanza ya kundi bab-kubwa la muziki wa hip hop kutoka nchini Tanzania, Wachuja Nafaka. Hili lilikuwa kundi maalumu kwa ajili ya mradi maalumu wa nyimbo kadhaa kabla ya kuvunjika. Kundi halijadumu sana tangu kuanzishwa kwake. Kundi linaunganishwa na wasanii kama vile Juma Nature, Doro na KR Mullah. Albamu hii ilitamba sana na kibao chake cha Mzee wa Busara ambacho kilitolewa mara mbili. Kimoja kiliimbwa na Nature na KR, remix yake iliimbwa na Nature na Inspector Haroun ambacho kilitumika kama sehemu ya kuwaunganisha pamoja wasanii hawa waliokuwa na ugomvi kipindi cha nyuma. Albamu ilisambazwa na GMC. Hii ni orodha ya nyimbo zilizopo katika albamu hii.
L'Animal

"L'Animal" ni jina la albamu ya kwanza kutoka kwa rapa Khalid Kumbuka (KK) wa Kwanza Unit Foundation. Albamu ilitolewa mnamo tarehe 26 Julai, 2017. Albamu imetayarishwa na watayarishaji mbalimbali ikiwa ni pamoja na Henry Muoria Jr, Ivan "Odie" Oduol, Othman "Palla" Palla, Rodgers "RAW" Charles, Luciano "Lucci" Tsere, Alfred "Throneboy" Rodgers na kufanyiwa uchangaji na uboreshwaji na Emmanuel Mtui. Albamu imeshirikisha wasanii mbalimbali wa hip hip Tanzania ikiwa ni pamoja na KBC, Zaiid, Brian Simba, Throneboy, Naomisia, Chi na Damian Soul. Utayarishaji wa albamu imerekodiwa kwa kipindi kama cha miaka miwili na nusu; kuanzia Disemba 2014 hadi Mei 2016 (kwa kurekodiwa katika mastudio mbalimbali katika kipindi hiki chote). Mnamo Juni 2016, KK alisafiri nchini Uingereza kwa muda wa wiki 3 na akiwa huko alirekodi nyimbo 10, sita katika hizo zimeonekana katika albamu. Kuanzia Julai 2016, muda alikuwa akichagua nyimbo zipi zitafaa kwa ajili ya albamu - ambazo nyengine alirekodi tangu 2014 hadi hapo alipoanza kazi ya kuzifanyia uchanganyaji na kuziboresha, picha za promesheni na makasha yake na mipango mingine kwa ajili ya utoezi wa albamu. Albamu alitoa kwa kuonesha umma kama anatoka katika asili ya hip hop halisi ya Tanzania. Ukizingatia KK ni mdogo wa hayati Nigga One ambaye pia alikuwa miongoni mwa waanzilishi wa hip hop ya Tanzania na mmoja kati ya waliotoa wazo la awali la uanzishwaji wa Kwanza Unit. Adili au Nigga One alifariki na ajali ya gari mnamo mwaka wa 1993 jijini Dar es Salaam. Mnamo nwaka 2015 alitoa singo ya kwanza kutoka katika albamu Defiant na tarehe 24 Agosti alitoa Ready to Go aliyourekodi akiwa Uingereza na video kupigiwa hukohuko. KK anaeleza kuwa madhumuni ya albamu hii kwanza ikiwa kazi ambayo ni binafsi kwake, tangu alivyoanza harakati hizi za rap
Mpira wa mkono

Mpira wa mkono (kwa Kiingereza: Handball) ni mchezo ambapo timu mbili za wachezaji saba kila moja (wachezaji sita wa nje na kipa) hupiga mpira kwa kutumia mikono yao kwa lengo la kuutupa katika lango la timu nyingine. Mechi ya kawaida ina vipindi viwili vya dakika 30, na inachezwa kwenye kiwanja maalumu cha mita 40 kwa 20 (futi 131 kwa 66), na lango katikati ya kila mwisho. Malango yamezungukwa na eneo la mita 6 (futi 20) ambako kipa huyo anayelilinda ni karuhusiwa tu. Malengo yanapaswa kufanywa kwa kutupa mpira kutoka nje ya eneo au wakati wa "kupiga mbizi" ndani yake. Mchezo huu huchezwa ndani ya nyumba, lakini tofauti za nje zipo katika fomu ya uwanja wa mpira wa miguu na wa kikapu cha Kicheki (ambacho kilikuwa cha kawaida zaidi) na mpira wa pwani. Mchezo huu ni wa haraka na wa juu: timu za kitaaluma sasa zina mafanikio. Mpira wa mkono kati ya malengo 20 na 35 kila mmoja, ingawa alama za chini hazijitokea hadi miongo michache iliyopita. Mawasiliano ya mwili yanaruhusiwa na watetezi wanajaribu kuacha washambuliaji wasifikia lengo. Mchezo huo ulianzishwa mwishoni mwa karne ya 19 kaskazini mwa Ulaya na Ujerumani. Sheria ya kisasa ya mchezo ilichapishwa mnamo mwaka wa 1917 nchini Ujerumani, na ilikuwa na marekebisho kadhaa tangu hapo. Mechi za kwanza za kimataifa zilichezwa chini ya sheria hizi kwa wanaume mwaka wa 1925 na kwa wanawake mwaka wa 1930. Mpira wa mkono wa wanaume ulichezwa mara ya kwanza katika michezo ya Olimpiki ya majira ya joto ya 1936 huko Berlin kama nje, na wakati ujao katika michezo ya Olimpiki ya majira ya joto ya 1972 huko Munich kama ndani, na umekuwa mchezo wa Olimpiki tangu hapo
Maudhui katika kazi ya kifasihi

Maudhui katika kazi ya kifasihi ni jumla ya mambo yanayozungumziwa na mtunzi katika kazi yake ya kifasihi ambayo anapenda kuyafikisha kwa hadhira.
Tafsida

Tafsida ni tamathali za semi ambazo ni za adabu na huwa zinatumika kupunguza ukali wa maneno. Neno tafsida lina kisawe tauria. Ni mojawapo ya tamathali za semi. Ni utumiaji wa lugha ya adabu na heshima ili kuondoa ukali, matusi au fedheha na lugha tovu kiadabu. Tafsida hutumika hususan katika mazungumzo na hata katika fasihi andishi kama vile riwaya, tamthilia na ushairi. Mifano:
Makubi

Makubi ni aina ya kitoweo ambayo uleta ladha wakati wa kula. Hiyo mboga hupikwa kwa kutumia vitu vifuatavyo: nyama ya kusaga, spinachi, kitunguu, karoti na nyanya. Wakati wa kupika kwanza unachemsha nyama yako, halafu unaandaa vitu vilivyotajwa hapo juu; ukishamaliza unawasha moto wako au gesi yako, halafu unatenga sufuria yako jikoni. Hapo unaanza kupika: cha kwanza kabisa katika mapishi yetu unaanza kuweka mafuta, unaacha yapate moto kidogo. Baada ya hapo unaweka vitunguu; hivyo vitunguu unaacha mpaka viwe vya kawahia. Baada ya hapo unaweka nyanya, nazo unaziacha mpaka zilainike. Ukishamaliza unaweka nyama yako uliyoisaga, unaacha vichemke mpaka nyama itakapoiva. Ukishamaliza unaweka spinachi yako, halafu unaigeuza kidogo, halafu unaiacha ichemke. Na wakati inapochemka hayatakiwi maji mengi: yenyewe inatakiwa iwe nzito. Hapo mboga imeshakwishaiva, unaiweka kwenye chombo safi, baada ya hapo ipo tayari kwa kula. Hii ni njia fupi ya kupika makubi.
Nyanya chungu

Nyanya chungu (pia ngogwe au nyanyamshumaa) ni tunda la mngogwe, jamii ya mbiringani, ambalo linatumika kama mboga. Ina wingi wa vitamini (A, B, C, K) na madini, hivyo inasaidia sana afya. Ina ladha chunguchungu na huliwa kwa ugali, lakini ngogwe Habeshi inaweza kuliwa mbichi pia. Mboga ya nyanya chungu wakati wa kupikwa huwekwa vitu vifuatavyo kama: nyanya, kitunguu, karoti na pilipili hoho, lakini pia bamia. Unawasha moto wako au gesi yako; ukishamaliza unaweka sufuria yako kwenye jiko na unaacha ipate moto kidogo. Ikishapata moto unaweka mafuta, unaacha yapate moto, halafu unaweka kitunguu. Ukishaweka unaacha mpaka kiwe cha kahawia. Kikishaiva unaweka pilipili hoho, ikishaiva unaweka karoti. Baada ya hapo unaacha vichemke. Vikishachemka unaweka nyanya, unaacha mpaka ziive. Nyanya zikishaiva unaweka nyanya chungu zako, halafu unatia maji kidogo na unafunika ili zichemke.
Taarifa

Taarifa (kutoka neno la Kiarabu) ni habari maalumu inayowasilishwa ama kwa mdomo ama kwa maandishi. Pia ni takwimu zilizochakatwa ambazo zina maana kamili inayoweza kutumika katika kufanya maamuzi fulani. Mfano: Taarifa hutofautiana kulingana na muktadha kama ilivyo kwa takwimu. Taarifa ya habari ni wasilisho la maelezo ya tukio au hali maalumu kwa jamii nzima linalopitia njia yoyote: redio, gazeti, runinga, mbiu au mikutano.
Ventriko

Ventriko ni chumba kikubwa cha moyo ambacho hufanya kazi ya kupokea damu kwenye auriko na kuipeleka kwenye mishipa ambayo hufanya kazi ya kuipeleka damu kwenye sehemu za mwili hadi kwenye mapafu. Pia ventriko imegawanyika katika sehemu mbili ambazo ni: ventriko ya kulia na ventriko ya kushoto. Ventriko ya kulia ina ukuta mkubwa kuliko ya kushoto kwani huzuia damu kwa nguvu kubwa kuliko ya kushoto, kwani ya kushoto yenyewe haifanyi kazi ya kuzuia bali huelekeza damu kwenye ateri ya mapafu.
Uzushi

Uzushi ni hali ya kueneza habari zisizo na ukweli au habari za uongo kabisa. Mtu anayeeneza uzushi huwa na madhumuni ya kumdhalilisha mwingine, kumuharibia sifa yake na kadhalika. Uzushi huweza kumfanya mtu aliyezushiwa jambo kuwa na hofu, kutojiamini, kujitenga na watu, kutokuwa na uhuru, kutofanya maamuzi sahihi. Pia uzushi au uongo huweza kutumiwa na watu katika kueneza imani potofu, kuhimiza watu kufanya mabaya na kadhalika. Uongo hutumiwa zaidi na wanasiasa katika kujitafutia kura kutoka kwa wananchi. Kwa matumizi ya istilahi hii kuhusu mafundisho ya kidini, ona Uzushi wa kidini.
Ni Mimi

Ni Mimi, ni jina la albamu ya kwanza kutoka kwa msanii wa muziki wa hip hop wa Dar es Salaam, Tanzania maarufu kama II Proud. Albamu imetoka mwaka 1995 - ikiwa kama albamu ya kwanza ya rap iliyotungwa kwa Kiswahili kwa utunzi wa rapa mwenyewe bila kunakili nyimbo za nje wala kuimba Kiingereza. Kuanzia utayarishaji mpaka mashairi ni ubunifu kamili ya rap ya Kiswahili. Albamu ya kwanza ya Kiswahili (lakini midundo na melody ni ya nyimbo za nje - Marekani ilikuwa ya Saleh Jabri iliyotoka mwaka 1991). Albamu zingine zilikuja baadaye kama vile Kwanza Unit (1994), Mabishoo ya Contish kutoka Zanzibar (1993). II Proud alikuja kivingine sana. Mwitiko kutoka kwa hadhira ulikuwa mkubwa sana ukapelekea kutoka albamu nyingine mwaka uliyofuata Ndani ya Bongo. Hii ni orodha ya nyimbo katika albamu ya Ni Mimi':
Libido

Nyege au ashiki ni uchu au hamu ya kujamiana ambayo hupatikana kwa wanaume na kwa wanawake. Neno hili la Kilatini hutumika hasa mtu alipo na kiwango kidogo cha nyege. Hapo ndipo utakaposikia kwamba fulani ana nyege kidogo ama mwanamume fulani amekosa nguvu za kiume. Hata hivyo, yafaa ijulikane kwamba kuna tofauti kati ya hamu ya ngono na nguvu za kiume. Mwanamume asiye na nguvu za kiume huenda akawa na kiasi cha nyege kinachofaa, lakini hawezi kujamiana na mwenziwe kwa njia inayofaa maana mwili wake hauitikii. Nyege huathiriwa na sababu tofauti kama vile za biolojia, saikolojia na za kijamii. Nyege huathirika kibiolojia kwa maana homoni za mwili, kama vile tesistosteroni na dopamini, husababisha mtu awe na uchu wa ngono au akose. Unapokuwa na shida za kisaikolojia kama vile huzuni, wasiwasi au jambo linalokusumbua kiakili, basi uchu wako wa ngono pia utakwenda chini. Kijamii, huenda ikawa kwamba kazi unazozifanya ili kukidhi mahitaji ya kila siku zinakunyima wakati au hata uchu wa ngono. Nyege huenda ikaathirika iwapo u mgonjwa maana hutakuwa na uchu au hata fikra za ngono. Utafiti umeonyesha kwamba wanaume huwa na nyege ya kiwango cha juu wanapobalehe kati ya umri wa miaka kumi na tano hadi kumi na tisa. Kutoka hapo, nyege yao yaenda ikididimia maana homoni ya tesistosteroni pia yafifia
Instagram

Instagram ni mtandao wa kijamii unaoruhusu mtumiaji kupata huduma ya kushirikisha picha za kawaida na za video mtandaoni. Programu hii hutumika katika simu aidha za iPhone au mfumo uendeshaji wa Android. Programu inakupa fursa ya kuchukua picha na video, na kuzipitisha katika vichujio vyake ili itakate na kisha kuishirikisha na wale wanaokufuata. Vilevile inakupa fursa ya kushirikisha na mitandao mingine ya kijamii kama vile Facebook, Twitter, JamiiTalk, Tumblr na Flickr. Mtandao huo uliundwa na Kevin Systrom na Mike Krieger na kutolewa rasmi tarehe 6 Oktoba 2010. Hivi sasa unamilikiwa na kampuni ya Facebook baada ya kununuliwa kwa dola za Kimarekani bilioni 1 Aprili 2012. Baada ya kuanzishwa mwaka 2010, Instagram ilipata umaarufu mkubwa na kupata watumiaji milioni moja ndani ya miezi miwili, milioni 10 ndani ya mwaka mmoja na milioni 800 hadi Septemba 2017. Hadi Oktoba 2015 kulikuwa na picha bilioni 40 toka kwa watumiaji. Instagram ni jukwaa maarufu la kushiriki picha na video ambalo lilianzishwa mnamo tarehe 6 Oktoba, mwaka 2010, na Kevin Systrom na Mike Krieger. Hapo awali, ilizinduliwa kwa jina la "Burbn" kama programu ya kushiriki maeneo na picha. Hata hivyo, baada ya muda, waligundua kuwa watumiaji walivutiwa zaidi na sehemu ya picha. Mabadiliko yaliyofanywa na kuanzishwa kwa vipengele vipya yalisababisha kuzinduliwa upya kwa jukwaa hilo chini ya jina la Instagram mnamo Aprili mwaka 2012
Twitter

Twitter ilikuwa mtandao wa kijamii wa kutoa huduma ya kutuma vijiujumbe vidogo vinavyoitwa "Tweets" na kushea na watu wanaokufuata. Unamilikiwa na kampuni ya Marekani Twitter, Inc. Watumiaji wanatumia simu za mkononi au kompyuta kutuma na kusoma jumbe. Tweet zinaweza kuwa na maneno yenye urefu wa 140 tu. Hata hivyo mwaka 2017 kampuni hii ilitangaza kuongeza idadi ya urefu wa maneno hadi 280. Maneno haya au jumbe hizi zinaonekana katika ukurasa wa mtumiaji. Tweet hizi aghalabu zinaweza kusomwa na mtu yeyote, lakini mtumaji anaweza pia kuzifanya ziwe faragha. Tweet ambazo ni faragha zinaweza kuonekana kwa wale ambao wanakufuata tu. Watumiaji wanaweza kujiandikisha na kutweet kwa watu wengine. Mtindo huo unaitwa following au kufuata, na wanaojiandikisha wanaitwa followers au wafuasi. Mwishoni mwa mwaka wa 2009, watumiaji waliweza kufuata orodha za muumbaji. Watumiaji wanaweza kupokea tweets kwa kutumia wavuti ya Twitter